kardosdrur/scandi-wiki huggingface dataset:
Estorf

Estorf er en kommune med godt 1.650 indbyggere (2012) beliggende syd for Nienburg mod syd i den centrale del af Landkreis Nienburg/Weser i den tyske delstat Niedersachsen.

Geografi 
Estorf er en del af samtgemeinde Mittelweser beliggende hovedsgeligt øst for floden Weser.
I kommunen Estorf ligger landsbyerne:
 Estorf
 Leeseringen
 Nienburger Bruch.

Eksterne kilder/henvisninger 

 Om kommunen   på Samtgemeinde Mittelwesers websted
House of Cards (britisk tv-serie)

House of Cards (dansk titel: Korthuset) er en britisk politisk dramaserie i fire afsnit produceret af BBC. Serien er instrueret af Paul Seed og udspiller sig i tiden efter Margaret Thatchers afgang som Storbritanniens premierminister. Serien blev sendt på BBC første gang mellem den 18. november og den 9. december 1990 Tv-seriens manuskript er baseret på romanen House of Cards skrevet af Michael Dobbs, en tidligere stabschef i det britiske konservative parti.

Handling 

Francis Urquhart er "chief whip" i det konservative parti. Partiet skal vælge ny leder, og efter den nye leder er udpeget, iværksætter Urquhart en række intriger for at opnå en regeringsrokade, der skal give Urquhart en fremtrædende plads i regeringen. Urquhart opnår en regeringsrokade, men får ikke en ministerpost, og beslutter sig for i stedet at destabilisere premierministeren og gå efter at overtage denne post.

Sideløbende med Urquharts intriger for at nå posten som premierminister har han en affære med en en ung politisk reporter, Mattie, der er fascineret af Urquhart. Da hun kommer for tæt på Urquharts hemmeligheder, kaster han hende ud fra et tag, hvorefter hun omkommer.

Mordet på Mattie bliver anset som et uheld eller et selvmord, og Urquhart vinder afstemningen, og kan rykke ind i Downing Street 10. Mattie havde dog en diktafon på sig, der optog, hvad der skete oppe på taget. I en scene ses en hånd fjerne diktafonen fra Matties døde krop, og der er således lagt op til fortsættelse af intrigerne ...

Roller i udvalg 
 Ian Richardson – Francis Urquhart
 Susannah Harker – Mattie Storin
 Diane Fletcher – Elizabeth Urquhart

Efterfølgere 
Som efterfølgere til House of Cards blev produceret tv-serierne To Play the King (1994) og The Final Cut (1995). I 2013 producerede Netflix en genindspilning af serien i en ny tv-serie med samme navn, hvor handlingen var henlagt til Washington D.C.

Priser 
Tv-serien modtog positiv kritik og modtog bl.a. en Primetime Emmy Award for Andrew Davies' manuskript og Ian Richardson modtog en BAFTA Award for bedste mandlige hovedrolle.

Noter

Eksterne links 
 

Tv-programmer fra BBC
Britiske tv-serier fra 1990'erne
House of Cards (flertydig)

House of cards betyder korthus på engelsk.

House of cards kan også have følgende betydninger:

TV 
 House of Cards (britisk tv-serie), en tv-miniserie fra 1990 produceret af BBC baseret på Michael Dobbs' roman
 House of Cards (amerikansk tv-serie), en tv-serie fra 2013- produceret af Netflix baseret på Dobbs' roman og BBC's miniserie
 House of Cards, en episode i tv-serien Yes, Dear fra 2003
 "House of Cards", en episode af Law & Order

Film 
 House of Cards, en film fra 1917 af Alice Guy-Blaché
 House of Cards (film fra 1968), en film med George Peppard, Inger Stevens and Orson Welles
 House of Cards (film fra 1993), en film med Kathleen Turner and Tommy Lee Jones
 House of Cards (2013 film), en film med Benjamin Alldridge, Daniel Cason, Ian Chinsee

Litteratur 
 House of Cards (roman), en roman fra 1989 af Michael Dobbs

Musik 
 House of Cards (album), et album fra 2001 med Saga
 "House of Cards" (Radiohead sang) (2007)
 "House of Cards" (Madina Lake sang) (2007)
 "House of Cards", en sang af The Seekers
 "House of Cards", en sang fra 1994 af Mary Chapin Carpenter fra Stones in the Road
 "House of Cards", en sang fra 1975 med Elton John
 "Houses of Cards", en sang fra 2000 med Zeromancer fra Clone Your Lover
 "House of Cards", en sang af The Cooper Temple Clause
 "House of Cards", en sang af Gang Gajang
 "House of Cards", en sang af James Reyne

Other uses 
 House of Cards, et spil konstrueret af Charles og Ray Eames
Husum (Niedersachsen)

Husum er en kommune med godt 2.300 indbyggere (2012) beliggende syd for Nienburg mod sydøst i Landkreis Nienburg/Weser i den tyske delstat Niedersachsen.

Geografi 
Husum er en del af samtgemeinde Mittelweser beliggende øst for floden Weser i naturparken Steinhuder Meer, nord for selve søen Steinhuder Meer.

Inddeling 
I kommunen Husum ligger landsbyerne:
 Bolsehle
 Groß Varlingen
 Husum
 Schessinghausen

Eksterne kilder/henvisninger 

 Om kommunen  på Samtgemeinde Mittelwesers websted
Sirið Stenberg

Sirið Stenberg (født 26. maj 1968 i Vágur) er en færøsk sundhedsplejerske og politiker (Tjóðveldi).

Baggrund 
Hun er uddannet sygeplejerske fra 1994, og har videreuddannelse indenfor neonatalogi fra 1998 og som sundhedsplejerske fra Danmarks Sygeplejehøjskole fra 2001. Stenberg er derudover internationalt certificeret ammevejleder (IBLC) fra 2005. Hun var sygeplejerske ved Hvidovre Hospital i 1990'erne, hjemmesygeplejerske 1999–2002 og fungerende leder ved Social- og sundhedsskolen (Heilsuskúli Føroya) 2006–2008. Fra 2001 er hun ansat som sundhedsplejerske i Suðuroy.

Politisk karriere 
Stenberg har været kommunestyremedlem i Vágs Kommune siden 2009, hvor hun var formand for Socialudvalget 2009-2012 og formand for Kulturudvalget fra 2013 til september 2015, da hun blev minister og derfor måtte fratræde som byrådsmedlem. I oktober 2011 blev hun indvalgt i Lagtinget. Hun var formand i Lagtingets kontroludvalg og medlem af Lagtingets velfærdsudvalg fra 2011 til 2015.

Ved lagtingsvalget 2015 fik hun 755 personlige stemmer, som var næstflest for Tjóðveldi. Den 15. september 2015 blev hun sundheds- og indenrigsminister i Aksel V. Johannesens regering.

Lagtingsudvalg 
2011-2015 Formand for Kontroludvalget
2011-2015 Medlem af Velfærdsudvalget

Referencer 

Lagtingsmedlemmer fra Færøerne
Personer fra Vágur
Politikere fra Tjóðveldi
Kommunalbestyrelsesmedlemmer fra Færøerne
Automatic for the People

Automatic for the People er det ottende studiealbum fra det amerikanske alternative rockband R.E.M.. Det blev udgivet af Warner Bros. Records i 1992, hvor det nåede #2 på de amerikanske albumhitlister og affødte seks singler, hvoraf flere er blandt bandets mest populære sange. Albummet har solgt over 18 millioner eksemplarer på verdensplan og bliver betragtet som et af de bedste albums, der blev udgivet i 1990'erne.

Spor 
Alle sange er skrevet af Bill Berry, Peter Buck, Mike Mills og Michael Stipe:

Referencer

Eksterne henvisninger 
 

R.E.M.-album
Album fra 1992
Clermont Pépin

(Jean Joseph) Clermont Pépin (født 15. maj 1926 i Quebec - død 2. september 2006 i Montreal, Canada) var en canadisk komponist, pianist, lærer og rektor.

Pépin hører til Canada´s vigige komponister fra det 20. århundrede. Han studerede hos Claude Champagne, og senere på Curtis Institute of Music In Philadelphia USA (1941-1944). Han fik i 1949 et stipendium, hvorefter han tog til Paris, og studerede hos Arthur Honegger, Andre Jolivet og Olivier Messiaen. Pepin har skrevet fem symfonier, orkesterværker, strygekvartetter, balletmusik etc.

Han underviste på Conservatoire de Musique du Quebeck á Montreal (1955-1964), og var rektor samme sted (1967-1972). Pépin har bl.a. undervist Jacques Hétu og André Prévost.

Udvalgte værker 

 Symfoni nr. 1 (1948) - for orkester
 Symfoni nr. 2 (1957) - for orkester
 Symfoni nr. 3 "Kvasarer" (1967) - for orkester
 Symfoni nr. 4 "Masse på Verden" (1974) - for bas, kor og orkester
 Symfoni nr. 5 "Implosion" (1983) - for orkester
 5 Strygekvartetter (1948, 1956, 1959, 1960, 1976) 
 "Adagio" (1947-1956) - for strygeorkester
 "Chroma" (1973) - for orkester
 Koncert (1988) - for orkester
 "Helvedes porte" (1953) - ballet
 "Fugl Fønix" (1956) - ballet

Kilde 
 Om Clermont Pépin
  Om Clermont Pépin på musicweb-international.com 

Komponister fra Canada
Pianister fra Canada
Lærere
Murray Adaskin

Murray Adaskin (født 28. marts 1906 i Toronto, Canada - død 6. maj 2002) var en canadisk komponist, violinist, dirigent, lærer og rektor.

Adaskin studerede violin på Toronto Musikkonservatorium, og spillede derefter med Toronto Symphony Orchestra. Han studerede senere komposition hos John Weinzweig og Darius Milhaud. Han har skrevet 2 symfonier,
orkestermusik, balletmusik, operaer etc.

Adaskin underviste og var rektor på University of Saskatchewan (1952-1966).

Udvalgte værker 

 Symphony nr. 1 "Ballet" (1951) - for orkester 
 Symphony nr. 2 "Algonkiner" (1958) - for orkester
 Koncert (1990) for orkester
 Violinkoncert (1955) - for violin og orkester

Ekstern kilde 
 Om Murray Adaskin 

Komponister fra Canada
Violinister
Lærere
Personer fra Toronto
Sorghastrum

Sorghastrum er en slægt med ca. 20 arter, som er udbredt i Nord- og Sydamerika, Afrika og Australien. Det er en- eller flerårige, urteagtige planter (græsser) med en opret, opstigende, nedliggende eller krybende vækst. Bladene er trådformede eller linjeformede og stive. Blomsterne er – som altid hos græsserne – 3-tallige og reducerede. Frugterne er nødder med vedhængende avner.

 Sorghastrum nutans

 Sorghastrum bipennatum
 Sorghastrum brunneum
 Sorghastrum chasae
 Sorghastrum contractum
 Sorghastrum crassum
 Sorghastrum elliottii
 Sorghastrum incompletum
 Sorghastrum minarum
 Sorghastrum nudipes
 Sorghastrum pellitum
 Sorghastrum pohlianum
 Sorghastrum scaberrimum
 Sorghastrum secundum
 Sorghastrum setosum
 Sorghastrum stipoides
 Sorghastrum viride

Noter
Okonomiyaki

er en japansk madret. Okonomi betyder 'det man foretrækker', og yaki betyder stegt eller grillet.

Okonomiyaki steges traditionelt på en varm stålplade (teppan) ved bordet. De grundlæggende ingredienser er vand, kål, mel, æg og dashi. Andre ingredienser kan bestilles og tilføjes alt efter smag, men varierer i øvrigt mellem de forskellige områder i Japan. Særligt egnede er kød, fisk, grøntsager, ost og mochi. Man blander ingredienserne i en skål og hælder dem ud på en varm tilfedtet teppan, hvor massen gennemsteges. Okonomiyaki har omtrent form som en pandekage, men i modsætning til en sådan deles en okonomiyaki mellem gæsterne. Der krydres med en speciel okonomiyaki-sovs og katsuobushi (tørt revet tunfisk). På grund af måden at tilberede på og muligheden for at variere kaldes retten også for "japansk pizza" men har ellers ikke noget med pizzaer at gøre.

Varianter 
Okonomiyaki er en specialitet i Kansai-regionen (især i Osaka) og Hiroshima. I Tokyo findes en lignende ret i form af monjayaki.

Kansai-varianten bages på begge sider og vendes og deles med en spatel. Delene dekoreres med nori, katsuobushi, mayonnaise eller ingefær. I Kyoto bruges sædvanligvis mørkere typer grøntsager. En variant med nudler kaldes også for modanyaki ().

Ved Hiroshima-varianten, også kaldet Hiroshima-yaki () tilberedes først en art crêpe på teppan. På denne lægges de fintsnittede kål og grøntsager og derefter kød i småtskårne stykker og alt godt fra havet, hvorefter det steges sammen. Imens bliver kogt soba (boghvedenudler) stegt særskilt på teppan og efterfølgende fordelt over massen. Det hele vendes på pladen og bages videre med nudlerne nederst. Derefter lægges det på et i forvejen forberedt æg, stegt og endnu engang vendt. Den færdige ret deles i portioner med en spatel, fordeles og spises med okonomiyaki-sovs.

Eksterne henvisninger 

 Opskrifter på Kansai- og Hiroshima-varianter og på monjayaki 
 Opskrift på monjayaki 

Mad fra Japan
Mochi

Mochi (, eller med ærespræfiks o-mochi eller omochi ) er betegnelsen for japanske riskager, der traditionelt spises til især nytår.

Ved den normale japanske tilberedelse bliver de anvendte klæberis (mochigome) først dampkogt. Traditionelt placeres de derefter i et stort trækar-morterer (, usu), hvorpå der slås med store hamre af træ (, kine), idet en hjælper vender risklumperne efter hvert slag. Denne traditionelle tilberedelsesmåde anvendes dog nu om stunder stort set kun ved festivaller eller ved offentlige sumokampe. Ved normal tilberedelse bruges maskiner, da det andet kræver stor fysisk kraft.

Mochi kan spises frisk tilberedt som hvide kager eller i tørret form. Ofte bliver den stegt og serveret med sukker, sojasovs eller nori. Til nytår spises den som tilbehør til zouni, en speciel nytårssuppe.

På grund af klæbrigheden og traditionen med at fejre det nye år ved at spise flest mulig mochi sker der hvert år dødsfald som følge af kvælning. De japanske aviser fortæller om dette i "nytårsdødsstatistikker", og det bliver også jævnligt bragt op i de vestlige massemedier.

Referencer og noter 
 Alan Davidson: The Oxford Companion to Food, 2nd. ed. Oxford 2006, Artiklen Mochi, s. 512.

Eksterne henvisninger 

 Mochi, the ultimate natural food , sumitomo.gr.jp.

Mad fra Japan
Spa

SPA eller spa har flere betydninger:
 Spa - en by i Belgien
 Spa (bad) - en form for badekar/-bassin
 SPA (band) - et britisk band fra 1990'erne
Troldnøgenhat

Troldnøgenhat (Psilocybe cubensis) er en svamp i bredblad-familien.
Den er en psykedelisk svamp hvis aktive ingredienser er psilocybin og psilocin.

Troldnøgenhat har en champignonlignende 2½-7 cm bred brun, skællet hat med en lysere rand. Hatten er først halvkugleformet og bliver senere fladere. Lamellerne er tætte og smalle med grå-violette til næsten sorte farver. Stokken er hvidlig med langsgående furer og en lys ring som farves sort på oversiden af nedfaldende sporer. Den er 5-10 cm høj og tykkest forneden. Svampen blåner ved gennemskæring.

Den vokser alene eller i grupper på dyregødning, ofte hvor der græsser kvæg. Troldnøgenhat findes i troperne og subtroperne. Den kendes fra det sydøstlige USA, Mellemamerika, Sydamerika, Indien, Sydøstasien og Australien.

Troldnøgenhat er forholdsvis nem at dyrke på våd halm ved 20-25 °C.

Psilocybe cubensis står på liste B over narkotika i Danmark og svampen er opført i, men findes for nuværende ikke på en sådan optegnelse i internationale narkotikakonventioner. De to aktive ingredienser psilocybin og psilocin indgår dog i fortegnelse P I i Konventionen om psykotrope stoffer. Narkotikaklassifikationen indebærer at det er ulovligt at plukke, dyrke og besidde den i Danmark.

Referencer

Litteratur

Eksterne henvisninger 

 The Shroomery Detaljeret information om Psilocybe-svampe med identifikation, dyrkning og sporer, psykedeliske billeder, triprapporter og et forum.
 Mycotopia Webforum om Psilocybe og dyrkning.
 The Ones That Stain Blue Studier i etnomykologi inkluderer materiale af Maria Sabina, dr. Albert Hofmann og dr. Gaston Guzman.
 Psilocybe cubensis drawings and information
 Erowid Psilocybin Mushroom Vault
 PF TEK Psilocybe cubensis growing techniques.
 Psilocybin Awareness  En afhandling af en student i molekylær neurobiologi fra University of California at Berkeley
 Psilocybe cubensis microscopy composite

Euforiserende stoffer
Bladhat-ordenen
Svampe i Danmark
Færøske lagtingsmedlemmer 1980-1984

Færøernes Lagting havde 32 medlemmer mellem lagtingsvalgene 1980 og 1984. Javnaðarflokkurin og Sambandsflokkurin blev største partier, og Pauli Ellefsen etablerede en borgerlig flertalsregering med Sambandsflokkurin, Fólkaflokkurin og Sjálvstýrisflokkurin som varede hele lagtingsperioden. Som en kuriositet havde hele 5 lagtingsmedlemmer Olsen som efternavn, hvorav 4 repræsenterede valgkredsen Eysturoy.

Faste medlemmer

Referencer 
«Løgtingið 150 – Hátíðarrit», bind 2 (2002). (Løgtingssøgan (PDF) )

Lagtingsmedlemmer fra Færøerne
Lister over personer fra Færøerne
Pauli Ellefsen

Joen Pauli Højgaard Ellefsen (20. april 1936 i Miðvágur - 24. august 2012) var en færøsk revisor og politiker (SB). Han blev valgt ind til Lagtinget fra Suðurstreymoy 1974–1990, formand i Sambandsflokkurin 1974–1991, Folketingsmedlem 1977-87 og 1988-90 og Lagmand (løgmaður) 1981–1985.

Familiebaggrund og erhvervskarriere 
Pauli Ellefsen blev født i Miðvágur på øen Vágar i 1936 som søn af Joen Elias Ellefsen fra Miðvágur og Sofía Højgaard fra Rituvík. Han var bror til skibsreder Svend Aage Ellefsen, svoger til historikeren Jóannes Dalsgaard og grandnevø af Sámal Ellefsen, der alle har været politikere. Pauli Ellefsen var gift med Henni Egholm Rasmussen og bosat i Hoyvík.

I sine tidlige år var han til søs som fisker 1954–1956 og skibsmekaniker 1957–1960. Han bosatte sig i København i nogle år, hvor han fra 1960 arbeidede som revisor i revisionsfirmaet C. Jespersen, samtidig som han studerede til diplomuddannelse (HD) i revision ved Handelshøjskolen i København. I 1969 blev han også statsautoriseret revisor. I starten af 1970'erne flyttede han tilbage til Færøerne, hvor han en periode drev revisionsfirmaet Sundstein & Ellefsen sammen med Jógvan Sundstein, som senere blev lagmand for Fólkaflokkurin. Ellefsen var senere revisor i KPMG, SPEKT og i egen virksomhed.

Hæder 
Pauli Ellefsen var ridder af 1. klasse af Dannebrogordenen fra 7. maj 1984

Ekstern henvisning 
Foto

Referencer 

Lagmænd fra Færøerne
Lagtingsmedlemmer fra Færøerne
Politikere fra Sambandsflokkurin
Tidligere folketingsmedlemmer fra Færøerne
Tidligere folketingsmedlemmer fra Venstre
Folketingsmedlemmer i 1970'erne
Folketingsmedlemmer i 1980'erne
Riddere af Dannebrog
Personer fra Vågø
Redgreen

REDGREEN er et dansk tøjmærke, der siden 1983 har produceret maritimt modetøj til mænd og kvinder, samt tøj til sejlere.

Kilder

Eksterne henvisninger 
 REDGREENs officielle hjemmeside og webshop

Beklædningsvirksomheder i Danmark
Tøjmærker
Etableret i 1983
Tøjbutikker i Danmark
Full Irish: The Best of Gaelic Storm 2004 - 2014

Full Irish: The Best of Gaelic Storm 2004 - 2014 er det elvte album og andet opsamlingsalbum fra den keltiske musikgruppe Gaelic Storm. Det indeholder numre indspillet af bandet i perioden 2004-2014, og inkluderer to nye sange foruden "Irish Party in Third Class", som blev skrevet til og opført i filmen Titanic, i 1997, men som ikke tidligere har været udgivet. Albummet udkom d. 29. juli 2014.

Track listing 
 "Scalliwag" - 3:32
 "Born to Be a Bachelor" - 3:48
 "Whiskey in the Jar" - 3:29
 "The Buzzards of Bourbon Street" - 3:32
 "Raised on Black and Tans" - 3:30
 "Me and the Moon" - 4:24
 "Girls of Dublin Town" - 2:59
 "The Night I Punched Russel Crowe" - 3:27
 "Irish Party in Third Class" - 3:20
 "I Miss My Home" - 3:52
 "Darcy's Donkey" - 3:09
 "One More Day Above the Roses" - 3:53
 "Slim Jim and the Seven Eleven Girl" - 4:06
 "Spider Bite" - 4:05
 "Kiss Me I'm Irish" - 4:59

Referencer 

Gaelic Storm-album
Opsamlingsalbum fra 2014
Cornelis sjunger Taube

Cornelis sjunger Taube er et album udgivet (som LP) i 1969 af den nederlandsk-svenske trubadur Cornelis Vreeswijk. På albummet tolker Vreeswijk Evert Taubes sange. Albummet blev indspillet sommeren 1969 i Metronomes studier og blev produceret af Anders Burman. Arrangør og dirigent var Kjell Andersson, og  Jojje Wadenius (guitar) og Tommy Borgudd (trommer) medvirkede. Pladen fik en Grammis i 1970.

I 2005 udkom albummet som CD på forlaget Warner Music Sweden, nu med titlen Cornelis Vreeswijk sjunger Taube og med tre numre mere.

Numre
Alle sange er skrevet af Evert Taube, hvis ikke andet anføres:

LP, 1969

Side A
Sjuttonde balladen – 3:09
Byssan lull (Trad. – tekstbearbejdning: Evert Taube) – 2:45
Den glade bagarn i San Remo – 2:53
Dansen på Sunnanö – 3:50
Nudistpolka – 2:27
Skärgårdsfrun – 1:32
Ingrid Dardels polska – 1:43

Side B
Vals i Valparaiso – 3:17
Och skulle det så vara (Musik: Gunnar Hahn – tekst: Evert Taube) – 1:38
Oxdragarsång – 2:10
Cervantes (Till Gunnar Ekelöf) (Musik: Kjell Andersson – tekst: Evert Taube) – 4:03
Fritiof Anderssons paradmarsch – 3:29
Jag är fri, jag har sonat – 2:42

CD, 2005
Sjuttonde balladen – 3:07
Byssan lull – 2:44
Den glade bagarn i San Remo – 2:50
Dansen på Sunnanö – 3:47
Nudistpolka – 2:24
Skärgårdsfrun – 1:29
Ingrid Dardels polska – 1:42
Vals i Valparaiso – 3:15
Och skulle det så vara – 1:35
Oxdragarsång – 2:07
Cervantes – 4:01
Fritiof Anderssons paradmarsch – 3:26
Jag är fri, jag har sonat – 2:43
Vidalita – 3:27
Rosa på bal – 2:31
Tango i Nizza – 3:13

Referencer

Eksternt link 
Cornelis sjunger Taube på cornelis.se

Album fra Sverige
DAF (bilmærke)

Van Doorne's Automobiel Fabriek N.V. normalt blot kendt som DAF er en hollandsk lastbilfabrikant, og hører som mærke til den amerikanske Paccar-koncern.

Historie 
I år 1928 grundlagde Hub van Doorne i Eindhoven Hub van Doorne, Machinefabriek en Reparatieinrichting som kommanditselskab (Commanditaire vennootschap). I starten koncentrerede firmaet sig om svejse- og smedearbejde for Eindhovens skibsfart samt Philips. Depressionen i 1930'erne tvang brødrene van Doorne − i mellemtiden var også Hub van Doornes lillebror Wim van Doorne blevet ansat i firmaet − til at se sig om efter nye arbejdsområder.

Firmaet blev i 1932 omdøbt til Van Doorne’s Aanhangwagenfabriek N.V. (DAF) og ændret til aktieselskab (hollandsk: Naamloze vennootschap/N.V.). Fra dette tidspunkt fokuserede firmaet udelukkende på produktion af tungt læsselige lastbilsanhængere. I 1936 blev verdens første containersættevogn udviklet.

Under 2. verdenskrig blev der for første gang bygget trækkøretøjer, nemlig tunge artillerislæbere til militæret. Efter krigen fulgte i 1948 et nyt navneskifte, denne gang til Van Doorne’s Automobiel Fabriek N.V.

I 1949 begyndte DAF ud over anhængere også at fremstille lastbiler, som i det første lange stykke tid havde motorer fra den britiske fabrikant Leyland. Senere fulgte licensproduktion samt videreudvikling af Leyland-motorerne af DAF, indtil man senere gik over til at producere komplet egenudviklede motorer.

En stærk side af DAF's lastbilproduktion var de fra begyndelsen frontstyrede førerhuse, i starten runde men fra 1960'erne mere kantede, men kernen har ikke ændret sig meget frem til i dag. Fra 1950'erne til 1972 omfattede modelprogrammet ligeledes hjelmvogne.

Fra 1958 blev der med DAF 60, DAF 30 ("Daffodil"), DAF 33 og DAF 66 også fremstillet personbiler. DAF-personbilerne er specielt kendt for deres revolutionære drivlinje med Variomatic-gearkassen, et trinløst automatgear med kilerem, som muliggør en rykfri kørsel i et optimalt omdrejningsområde. Teoretisk set kunne bilen derved køre lige hurtigt forlæns og baglæns.

Personbilsafdelingen blev i 1975 solgt til Volvo. Med DAF 77 blev der udviklet endnu en personbil med Variomatic, som kom på markedet som Volvo 343 og også blev markedsført i Holland.

I 1970'erne var DAF med i joint venture'et De fires klub sammen med Saviem, Magirus-Deutz og Volvo. I 1996 overtog den amerikanske Paccar-koncern den tilbageværende lastbilsafdeling, men DAF findes alligevel fortsat på nyvognsmarkedet som selvstændigt mærke.

Lastbilmodeller 
Ligesom flere andre lastbilfabrikanter har også DAF inddelt deres modeller i serier:

Billeder

Modelprogram

Personbilmodeller

Billeder

Produktionstidsrum og -omfang

Se også 
 VDL Bova
 VDL Jonckheere

Eksterne henvisninger 

 Officielt websted

 
Lastbilproducenter
Eindhoven
Etableret i 1928
Bilmærker
US Open 2014

US Open 2014 var en tennisturnering, der blev spillet udendørs på hardcourt-baner. Det var den 134. udgave af US Open og den fjerde Grand Slam-turnering i 2014. Den blev spillet i USTA Billie Jean King National Tennis Center i Flushing, Queens, New York City, USA i perioden 25. august – 8. september 2014.

For anden gang blev herresinglefinalen programsat mandag aften, således at hovedturneringen varede hele 15 dage.

Præmier 

Den samlede præmiesum for US Open 2014 androg $ 38.251.760 inkl. per diem, hvilket var en stigning på 11,7 % i forhold til året før.

Der var endvidere afsat $ 570.000 til pengepræmier i rækkerne for kørestolstennis og opvisningsturneringerne med deltagelse af tidligere stjerner og $ 1.478.000 til per diem-udbetalinger.

Bonuspræmier 

Ud over ovennævnte pengepræmier, var der bonuspræmier til de tre bedst placerede spillere i både herre- og damesingle i US Open Series 2014, afhængig af deres resultat i US Open, som anført nedenfor. Der blev i alt udbetalt $ 1.178.750 i bonuspræmier.

Resultater 
Resultaterne fra ottendedelsfinalerne og frem i singlerækkerne og fra kvartfinalerne og frem i doublerækkerne vises nedenfor. For komplette resultater henvises til de uddybende artikler.

Herresingle

Damesingle

Herredouble

Damedouble

Mixed double

Eksterne henvisninger 

 US Open

Noter 

2014
WTA Tour 2014
ATP World Tour 2014